vybavenie stanovÉho mesteČka
v areáli budú k dispozícii toalety, umyvárky s pitnou vodou, a sprchy. v campe nie je možné sa napojiť na zdroj elektrickej energie. je možné si so sebou priniesť vlastný plynový alebo benzínový varič.
váš mobilný telefón, kameru alebo fotoaparát si budete môcť dať nabiť v campfest home centre za dobrovoľný príspevok, ale aby ste predišli návalu, odporúčame vám vziať si vlastnú power banku.
je prísne zakázané vnášať do areálu akékoľvek sklenené nádoby vrátane fliaš, horľaviny, zbrane, alkoholické nápoje, psychotropné látky, predmety ohrozujúce bezpečnosť, pyrotechniku a otvorený oheň.
organizátor podujatia si vyhradzuje právo vykázať z areálu osoby pod vplyvom alkoholu a iných omamných látok a tiež osoby, ktoré narúšajú verejný poriadok a občianske spolunažívanie.
videokamery a fotoaparáty je možné používať len pre vlastné potreby.
z dôvodu ochrany prírody je povolené parkovať len na miestach na to určených.
zároveň je prísne zakázané pohybovať sa mimo značených chodníkov.
buďte ohľaduplní k spolubývajúcim v okolitých stanoch. dodržiavajte nočný kľud po 22:00.
do areálu je zakázaný vstup psov a iných domácich zvierat okrem vodiacich psov zrakovo postihnutých.
odporúčame návštevníkom, aby si dávali pozor na osobné veci, najmä cenné veci (peňaženky, mobily a pod.), v areáli sa môžu pohybovať ľudia s úmyslom zneužiť nepozornosť návštevníkov, opustený stan a pod. nedajte šancu zlodejom!